|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékТelefon: +381 21 487 46 08; 487 45 55 Fax: +381 21 557 074; 456 986 Bojan.greguric@vojvodina.gov.rs  |
|  | SZÁM: 128-90-3/2022-05 | DÁTUM: 2022. január 19. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére szolgáló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza alapján, figyelemmel a Vajdaság Autonóm Tartomány 2022. évi költségvetéséről szóló képviselőházi rendelet (VAT Hivatalos Lapja, 54/2021. szám) 11. és 12. szakaszára, 23. szakaszának 4. bekezdésére, 25. és 26. szakaszára, illetve a tartományi oktatási, jogalkotási, közigazgatási és nemzeti kisebbségi – nemzeti közösségi titkár 128-377/2020-1 számú 2020. december 8-i keltezésű határozata alapján, az újvidéki székhelyű Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**NYILVÁNOS PÁLYÁZATOT**

hirdet

**A VAJDASÁG AUTONÓM TARTOMÁNYI MULTIKULTURALIZMUS ÉS A NEMZETEK KÖZÖTTI TOLERANCIA MEGŐRZÉSÉRE ÉS ÁPOLÁSÁRA VONATKOZÓ PROGRAMOK ÉS PROJEKTEK**

**2022. ÉVI TÁRSFINANZÍROZÁSÁRA**

A pályázati kiírás célja a Vajdaság autonóm tartományi egyesületek, alapok és alapítványok (a továbbiakban: pályázó) nemzetek közötti tolerancia megóvását és ápolását célzó 2022. évi programjainak és projektjeinek támogatása.

1. **PÁLYÁZATI KERETÖSSZEG**

A nyilvános pályázat kiírása **14.000.000,00 dinár** összegre történik.

**II. PÁLYÁZATI FELTÉTELEK**

* A pályázati kérelmek benyújtásának határideje **2022. február 21.**
* A Titkárság multikulturalizmus és nemzetek közötti tolerancia fejlesztését, ápolását és megóvását támogató költségvetési eszközeinek odaítélésére a Vajdaság Autonóm Tartományban bejegyzett székhelyű és a nemzetek közötti tolerancia megóvására és ápolására vonatkozó projektekkel és programokkal rendelkező pályázók jelentkezhetnek.
* A nyilvános pályázaton a nemzetek közötti tolerancia megóvását és ápolását célzó projektekkel és programokkal pályázók részesülnek támogatási eszközökben, különösen az alábbiakra pályázók:
* a nyelv, a népszokások, a régi mesterségek ápolása és megóvása,
* a néphagyomány őrzése és bemutatása,
* a művelődés, a tudomány és a művészet fejlődéséhez szükséges feltételek megteremtése,
* a népi alkotóművészet ápolása és ösztönzése,
* a kivételes jelentőségű kulturális javak bemutatása,
* a nemzeti kisebbségek – nemzeti közösségek közötti toleranciát és jogokat ápoló irodalmi, drámaművészeti, színpadi és képzőművészeti alkotások, emlékrendezvények, fesztiválok, évfordulók alkalmából tartott rendezvények, művésztelepek, táborok,
* a nemzeti kisebbségek – nemzeti közösségek közötti toleranciát és jogokat ápoló konferenciák, versenyek, összejövetelek és hasonlók,
* az amatőrizmus ápolása és fejlesztése, együttesek fellépése,
* együttműködés az anyaországgal és más együttműködési formák,
* a nemzetek közötti tolerancia szellemiségét a fiatalok körében fejlesztő, megtartó és ápoló projektek,
* TV és rádióműsorok, internetes prezentációk, az elektronikus prezentációk más formái nyomtatott propagandatevékenység sajtótevékenység és más médiatevékenység,
* A pályázatra nem pályázhatnak a közvetlen és közvetett költségvetési felhasználók, gazdasági társaságok és a nemzeti kisebbségek nemzeti tanácsai.
* A nyilvános pályázatot közzé kell tenni Vajdaság Autonóm Tartomány Hivatalos Lapjában, Vajdaság AT egész területét lefedő tömegtájékoztatási eszközben, a Titkárság weboldalán és az e-Uprava portálon szerb nyelven, valamint a Vajdaság Autonóm Tartományban hivatalos használatban levő nemzeti kisebbségi nyelveken.

**III. KÜLÖN FELTÉTELEK**

**Közbeszerzések**

Ha a jelen pályázat szerinti eszközök igénybe vevőjére a Közbeszerzésekről szóló törvény vonatkozik, illetve ha a jelen pályázaton odaítélt eszközöket munkálatok, javak vagy szolgáltatások beszerzésére használja fel, a közpénzek részaránya pedig meghaladja a beszerzés értékének 50%-át, az eszközök igénybe vevője megrendelőnek minősül és köteles a Közbeszerzésekről szóló törvényt alkalmazni.

**IV. A PÁLYÁZÁS MÓDJA**

* Pályázati kérelmeket egy példányban, kizárólag a Titkárság pályázati formanyomtatványán lehet benyújtani.
* A pályázati dokumentáció **2022. január 19-től** vehető át a Titkárság irodahelyiségeiben, vagy letölthető a Titkárság [www.puma.vojvodina.gov.rs](http://www.puma.vojvodina.gov.rs) webcímről.
* A pályázathoz kötelezően mellékelni kell:
1. a pályázó bejegyzéséről szóló hivatalos bizonyítékot (fénymásolat),
2. az adóazonosító szám (PIB) bizonylatát (fénymásolat).
* A pályázati kérelmeket szerb nyelven vagy a Vajdaság Autonóm Tartományban hivatalos használatban levő nemzeti közösségi nyelven kell benyújtani.
* A kedvező elbírálásban részesített pályázó, ha nem rendelkezik kincstárigazgatósági számlával, meghatározott határidőben köteles azt megnyitni, ami azt jelenti, hogy a hivatalos szervhez kell fordulnia ennek a számlának a megnyitása iránti kérelmével, majd a számlanyitást bizonyítékát megküldeni a Titkárságnak.
* A pályázati kérelmek benyújtásának módja:
1. személyesen, a tartományi közigazgatási szervek iktatójában Újvidéken
2. postán a következő címre:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

21000 Újvidék, Mihajlo Pupin sugárút 16.

(Pokrajinski sekretarijat za obrazovanje, propise, upravu i nacionalne manjine - nacionalne zajednice,

21 000 Novi Sad, Bulevar Mihajla Pupina 16).

Fel kell tüntetni: A MULTIKULTURALIZMUS ÉS A NEMZETEK KÖZÖTTI TOLERANCIA MEGŐRZÉSÉRE ÉS ÁPOLÁSÁRA VONATKOZÓ PÁLYÁZATRA

(ZA KONKURS – OČUVANJE I NEGOVANJE MULTIKULTURALNOSTI I MEĐUNACIONALNE TOLERANCIJE)

**V. DÖNTÉSHOZATAL AZ ESZKÖZÖK ODAÍTÉLÉSÉRŐL**

* A Titkárság nyilvános pályázatára benyújtott programok és projektek társfinanszírozásra kiválasztásának mércéi:
* az érintett nemzeti kisebbség – nemzeti közösség lélekszámaránya a Vajdaság autonóm tartományi teljes kisebbségi populációjában,
* a program vagy projekt teljes anyagi költsége,
* a program vagy projekt területi jellege és jelentősége (pl. nemzetközi, községközi, helyi, multietnikus, tágabb jelentőségű),
* a program vagy projekt időtartama,
* a program vagy projekt résztvevőinek száma,
* a közönség érdeklődési foka és a látogatottság,
* médiajelenlét (rádió és TV közvetítések vagy felvételek, sajtótájékoztatás és a prezentáció egyéb módjai),
* elektronikus jelenlét, képviseltség és aktivitás (pl. internetes prezentáció, platformok, közösségi hálók megléte),
* kapcsolódó és utólagos cselekmények (pl. külön fellépés, a győztes bemutatkozása, gála est, gyűjtemény, katalógus és más publikációk kiadása)
* a pályázó programjába vagy projektjébe bevont személyek száma,
* a pályázó által szervezett egyéb tevékenységek, programok és projektek,
* a program vagy projekt más hazai vagy külföldi szerv, szervezet, alapítvány, adományozó vagy támogató által történő finanszírozása,
* a program és projekt fejlesztésének lehetősége és fenntarthatósága,
* a Tartományi Titkárságtól korábban nyert eszközök felhasználásának jogszerűsége és hatékonysága.
* A késve érkező, a hiányos vagy szabálytalanul kitöltött, a nem a meghatalmazott személy által benyújtott, a pályázat tárgyától eltérő kérelmeket és azoknak a pályázóknak a kérelmeit, akik az előző évi támogatási eszközök felhasználásáról nem nyújtottak be beszámolót, illetve akikről kiderül, hogy nem a rendeltetésnek megfelelően használták fel az eszközöket, továbbá azoknak a pályázóknak a kérelmeit, akik a Titkárság előző pályázatai alapján a tevékenységek megvalósításának bizonyítékául szolgáló fényképek és videóanyag megküldése értelmében, nem tettek eleget kötelezettségeiknek a Titkárság nem veszi figyelembe.
* Hiányos kérelmek alatt többek között a kért dokumentumokat nem tartalmazó kérelmek értendők, továbbá azon kérelmek, melyeken nincs kitöltve minden kötelező mező (a nem kötelező mezők meg vannak jelölve a kérelemben), illetve az aláírással és bélyegzővel nem rendelkező kérelmek is.
* A Titkárság a pályázat alapján kizárólag azon tevékenységeket társfinanszírozza, amelyek a pályázat kiírásának napjától 2022. december 31-ig terjedő időszakban kerülnek megvalósításra.
* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, vagy helyszínelést végezzen, illetve az eszközök odaítélésére további feltételek teljesítését határozza meg.
* A pályázati kérelmeket és a csatolt dokumentumokat a Titkárság a pályázónak nem küldi vissza.
* A pályázati kérelmeket a tartományi oktatási, jogalkotási közigazgatási és nemzeti kisebbségi – nemzeti közösségi titkár által kinevezett bizottság értékeli és bírálja el, amely rang-listát készít a megállapított követelmények és pontozási mód alapján.
* A pályázati bizottság előzetes ranglistát készít a benyújtott pályázatok (programok/projektek) értékeléséről és rangsorolásáról, amit közzétesz a Titkárság hivatalos weboldalán és az e-Uprava portálon.
* A pályázók az előzetes listára a közzétételt követő nyolc napos határidőben kifogást emelhetnek. A kifogásról hozott és indokolással ellátott határozatot a pályázati bizottság a kifogás kézhezvételét követő 15 napos határidőben meghozza. A kifogások szerinti eljárás lezárultával a pályázati bizottság a végleges listát megküldi a tartományi titkárnak jóváhagyásra.
* A programok/projektek kiválasztásáról szóló határozatot a titkár a kifogás benyújtására megállapított határidő leteltét követő 30 napon belül meghozza.
* A programok/projektek kiválasztásáról szóló határozatot közzéteszik a Titkárság hivatalos weboldalán és az e-Uprava portálon.
* A programok/projektek kiválasztásáról szóló határozat végleges.

**VI. TELJESÍTÉS**

* A Titkárság az odaítélt eszközöket a kedvezményezettek számlájára az aláírt szerződések alapján folyósítja, Vajdaság AT költségvetési bevételeinek ütemével összhangban.
* Az eszközök odaítéléséről szóló szerződés pontosítja a pályázó és a Titkárság minden jogát, kötelezettségét és felelősségét.
* Ha a támogatott pályázó nem írja alá a szerződést a Titkárság által meghatározott időben, úgy kell tekinteni, hogy elállt benyújtott pályázatától.
* A támogatott pályázó köteles az odaítélt eszközöket jogszerűen és rendeltetésszerűen felhasználni, valamint az eszközök rendeltetésnek megfelelő használatáról beszámolót benyújtani.
* A pályázó köteles a Titkárságnak azonnal, a projekt/rendezvény/esemény megvalósítása folyamán, vagy annak ideje alatt megküldeni a projekt megvalósítása során keletkezett fényképeket és videóanyagokat.
* A Titkárság figyelemmel kíséri az általa részfinanszírozott program/projekt megvalósítását.

További információ a nyilvános pályázatról a Titkárságon kapható a 021/487 4604-es telefonszámon, vagy a bojan.greguric@vojvodina.gov.rs e-mail címen.

 A TARTOMÁNYI TITKÁR MEGBÍZÁSÁBÓL

                         Milan Kovačević s.k.

titkárhelyettes